Օկուլուս

Օկուլուս (), ամերիկացի ռեժիսոր Մայք Ֆլենեգանի միստիկական թրիլերը։ Առաջին անգամ ցուցադրվել է 2013 թ․ սեպտեմբերի 8-ին Թորոնթոյի կինոփառատոնում։

Սյուժե 
Ֆիլմում պատմվում է Քեյլի Րասըլի և իր եղբոր մասին, ովքեր դեռահաս տարիքում ողբերգական հանգամանքներում կորցրել են ծնողներին։ Քեյլին բավականաչափ ուսումնասիրություններ է կատարել և համոզված է, որ ամեն ինչի պատճառն է եղել իրենց հոր՝ Ալան Րասըլի գնած հնաոճ հայելին, որը ծնողների մոտ առաջացնում էր տեսողական և մտային պատրանքներ։ Թիմը նոր է վերադարձել բանտից և չի հավատում քրոջ ասածներին։ 

Հոր անմեղությունն ապացուցելու համար Քեյլին հայելին նորից բերում է իրենց հին տուն և նախապատրաստվում է այն փորձարկելու, այդ ընթացքում քույրն ու եղբայրը միասին վերապրում են տասնմեկ տարի առաջվա իրադարձությունները։

Դերերում 
 Քեյլի Րասըլ՝ Քարեն Գիլան
 Քեյլին տասներկու տարեկանում՝ Էնելայզ Բասո
 Թիմ Րասըլ՝ Բրենթոն Թուեյթես
 Թիմը տասը տարեկանում՝ Գերեթ Րայըն
 Ալան Րասըլ՝ Րորի Քոքրեյն
 Մարի Րասըլ՝ Քեթի Սաքհոֆ
 Մայքլ, Քեյլիի փեսացուն՝ Ջեյմս Լաֆերթի

Անուն 
Ֆիլմի անունը լատիներեն okulus բառից է, որը բառացի նշանակում է "աչք"։ Ճարտարապետության մեջ օկուլուսն  իրենից ներկայացնում է պատի կամ առաստաղի վրա լույսի ներթափանցման համար նախատեսված շրջանաձև և ավելի շատ դեպքերում՝ օվալաձև բացվածք։ Ֆիլմում "գործող" XVIII դարի հայելին նույնպես օվալաձև է։

Գնահատում 
Քննադատները հիմնականում գնահատել են դրական, Rotten Tomatoes-ի կայքում ֆիլմն ունի 74 % վարկանիշ;.

Ծանոթագրություններ

Արտաքին հղումներ 
 Պաշտոնական կայք
 

2013 ֆիլմեր
Անգլերեն ֆիլմեր
Ամերիկյան ֆիլմեր
Ամերիկյան անկախ ֆիլմեր
Ամերիկյան ֆանտաստիկ սարսափ ֆիլմեր
Relativity Media ֆիլմեր
Ամերիկյան սարսափ ֆիլմեր
Ֆիլմեր ուրվականների մասին
Ամերիկյան թրիլեր ֆիլմեր
Սարսափ ֆիլմեր գերբնական ուժով տների մասին